Taqbuct n dunnit n ddabex uḍar 2022

Taqbuct n dunnit 2022 (s tanglizit: 2022 FIFA World Cup), d taẓrigt tis snat d mraw d sin n Taqbuct n dunnit n ddabex uḍar n yergazen i yettwaxedmen mkul rebεa iseggasen, deg-s i ttnaɣent terbaεin tiɣelnawin . Ad tt-id-tessebleɛ Qaṭar seg 20 wamber ar 18 dujember 2022. D ta d taẓrigt tamezwarut n umaḍal i yettwaḍrun deg tmurt taɛrabt, d tis snat i yettwaḍrun deg Asya deffir taẓrigt n 2002 i yettwaḍran deg Kurya n Wenẓul d Japun.
Imi d anebdu yeḥman mliḥ deg Qaṭar, timlilit n umaḍal ad tili tikkelt-a seg taggara n wember ar tlemmast n dujember, s wakken ad tili d tamzwara ur d-yettili ara deg mayyu, neɣ yulyu. Ad t-id-teḍru temlilit-a deg yiwet n wakud n 29 n wussan. Ass-a, ad d-teḍru temlilit tamezwarut gar Qaṭar d Ekwadur deg unnar n Beyt Bal-Khor. Asaru aneggaru yettwahegga-d deg 18 tuber 2022, d ass aɣelnaw n Qaṭar. D Fransa i yeṭṭfen akerwas n umaḍal n teżrigt yezrin.